ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033797

ขอให้ปรับปรุงซ่อมแซมถนนชำรุดเป็นหลุมเป็นบ่อ บริเวณถนนภายในอุโมงค์  ถนนเกษตร-นวมินทร์ แขวงเสนานิคม เขตจตุจักร กรุงเทพมหานคร จุดสังเกตจะเป็นช่วงทางขึ้นอุโมงค์ฝั่งมุ่งหน้าไปยังนวมินทร์ เนื่องจากผู้ร้องแจ้งว่าบริเวณดังกล่าวมีถนนชำรุดเป็นหลุมขนาดใหญ่ จำนวน 1 หลุม ซึ่งผู้ร้องได้สัญจรผ่านบริเวณดังกล่าวโดยใช้รถยนต์ก่อนหน้านี้เวลาสัญจรผ่านมักจะตกหลุมแล้วจำนวน 1 ครั้งแต่ยังรู้สึกได้ว่าหลุมยังมีขนาดไม่ใหญ่มาก แต่ล่าสุดผู้ร้องได้สัญจรผ่านเมื่อวันที่ 25 สิงหาคม 2566 เวลาประมาณ 19.45น. ปรากฏว่าได้ตกหลุมดังกล่าวสัมผัสได้ว่าหลุมมีขนาดใหญ่กว่าเดิมมากขนาดว่าผู้ร้องใช้รถยนต์ขนาดใหญ่ยังสัมผัสได้ถึงความกว้าง ความลึกของหลุมและรู้สึกไม่ปลอดภัยแล้วถ้าเป็นรถจักรยานยนต์หรือรถที่โหลดต่ำตกหลุมดังกล่าวจะอันตรายแค่ไหน ประสบปัญหามาเป็นระยะเวลามากกว่า 1 เดือนแล้ว ทำให้ไม่ได้รับความสะดวกในการสัญจรผ่านและเสียงต่อการเกิดอุบัติเหตุ ส่งผลให้ได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องเร่งเข้าไปดำเนินการแก้ไข เพื่อบรรเทาความเดือดร้อนและเพื่อป้องกันการเกิดอุบัติเหตุต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata